|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 194-18-О/3-8

Дана: 27.08.2018.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 194-18-О -** **Набавка медицинске опреме I**

**за потребе клиника Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА:**

“Поштовани,

У складу са чланом 63. Закона о јавним набавкама, у име и за рачун потенцијалног понуђача, достављамо Вам захтев за разјашњење конкурсне документације у јавној набавци број 194-18-О Набавка медицинске опреме I за потребе клиника Клиничког центра Војводине, односно, указујемо на уочене неправилности:

1. На страни 41/83 у тачки 9.2. тражите да, „у случајевима већег квара који предметну опрему ставља дуже време ван функције, понуђач обезбеди заменски уређај на коришћење без надокнаде“.

С обзиром да је у питању тзв. „капитална опрема“ која је уз то и тешка око 500 кг, овај услов из конкурсне документације није реалан, па Вас молимо да као наручилац пронађете други модел за обезбеђење континуитета рада, јер на овај начин ограничавате конкуренцију и постављате нереалне захтеве.

1. На страни 41/83, у тачки 9.5. Наручилац захтева да се без додатне надокнаде (уколико постоји потреба на месту испоруке предметне опреме/добара која се набављају) постојећа опрема демонтира и поново монтира на за то предвиђено место код наручиоца, или адекватно упакује и одложи о чему налог даје овлашћено лице наручиоца из уговора који ће бити закључен на основу овог поступка јавне набавке.

Уколико одабрани понуђач није исти онај који је предметно добро и испоручио такав понуђач није овлашћен да демонтира постојећу опрему другог произвођача и поново је монтира на друго место, није обучен за то и нема потребан специјалан алат одобрен од стране произвођача опреме који том приликом мора бити коришћен.

Молимо Вас да проверите уговор који сте закључили са испоручиоцем те опреме и утврдите да ли је понуђачу установљена обавеза демонтаже и премештаја те да овај услов бришете из конкурсне документације.

1. На страни 41/83, у тачки 9.5. –тражили сте CE Сертификат

Услов за регистрацију медицинских средстава је поседовање CE сертификата и само Решење о упису у регистар медицинских средстава код АЛИМС је важеће 90 дана по истеку рока важности CE Сертификата. Обзиром да је овај услов супсумиран у оквиру додатног услова који сте поставили – Решење о упису у АЛИМС, молимо Вас да га бришете из конкурсне документације јер је сувишан.

1. На страни 41/83 наручилац наводи да је понуђач дужан да реагује у року од 24 сата од пријема рекламације, без обзира да ли је примљена радним или нерадним даном.

Будући да се ради о опреми из увоза, јако је тешко да било који понуђач у сваком тренутку на лагеру може имати све потенцијалне резервне делове, те је рок за реакцију непримерено кратак. Молимо Вас да редефинишете документацију у овом делу.

1. На страни 45/83 наручилац наводи: „Уколико две или више понуда имају исти број пондера тј. исту понуђену најнижу цену, наручилац ће донети одлуку о додели уговора жребањем

Како иста најнижа цена нужно не значи подједнак број пондера, молимо наручиоца да детаљније прецизира додатне критеријуме за оцењивање, те да жреб остави за крај, када понестане објективних критеријума за оцену понуда.

1. На страни 54/83, члан 2. Модела уговора садржи информације о фиксној цени“

Овај члан модела уговора је супротан наводима на страни 46/83 о начину измене цене након закључења уговора, а такође је несагласан са чланом 8. уговора.

Молимо наручиоца да се определи да ли је цена фиксна или су могуће измене у току важења уговора и да не даје опречне информације кроз конкурсну документацију, те да усклади модел уговора са остатком конкурсне документације.

1. На страни 54/83, Члан 4. Модела уговора:

„У случају да се на добрима која су предмет овог уговора установи било какав недостатак, добављач се обавезује да замену рекламиране количине добара изврши у најкраћем могућем року, а најкасније у року од 24 часа од дана пријема писмене рекламације наручиоца.

У случају да добављач не изврши замену рекламиране количине добара у року из става 4. овог члана, Наручилац задржава право да раскине уговор и наплати средство обезбеђења из члана 6. став 1. алинеја 2. овог уговора.“

Молимо наручиоца да прецизира на који начин ће утврђивати недостатке, те да их дефинише или поброји, обзиром да овако постављен члан у моделу уговора ствара правну несигурност за понуђача и могућност злоупотребе.

Такође, у ставу 4) истог члана, наручилац говори о накнадној контроли квалитета. Молимо наручиоца да прецизира на који начин ће вршити исту, односно, које институције, агенције или која лица ће бити ангажована на контроли, који су контролни параметри и на који начин ће понуђачу бити омогућен увид у исту. Овако постављен члан отвара врата правној несигурности, и могућим злоупотребама, па Вас молимо да га прецизирате.”

**ОДГОВОРИ НАРУЧИОЦА:**

1. Наручилац остаје при својим захтевима из конкурсне документације.
2. Наручилац остаје при својим захтевима из конкурсне документације.
3. Понуђач је у обавези да достави **потврду** да су производи произвођача произведени у складу са стандардом ISO 9001 и да поседују CE Сертификат.
4. Наручилац остаје при својим захтевима из конкурсне документације.
5. Уколико две или више понуда имају исти број пондера у складу са *тачком 6. – разрада критеријума*, наручилац ће донети одлуку о додели уговора жребањем.
6. Указујемо да је цена фиксна и да се неће мењати за време трајања уговора. Измена уговора, односно обима предмета јавне набавке и цене је регулисана у складу са чланом 115. Закона о јавним набавкама.
7. У случају да се приликом испоруке добара посумња у квалитет добaра наручилац задржава право да **захтева од добављача додатне потврде о квалитету добара** која су предмет овог уговора. Наручилац остаје при својим захтевима из конкурсне документације.

С поштовањем,

*Комисија за јавну набавку 194-18-О*